Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 4 Pv 799/11/1105	Bratislava V, 18.10.2013
EEČ : 2-12-351-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 692/2006 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
vedené na tom skutkovom základe, že si riadne neplní svoju vyživovaciu povinnosť v zmysle § 62 a nasl. zákona č. 36/2005 Z.z. o rodine, ktorá mu bola deklarovaná rozsudkom Okresného súdu Bratislava V, sp. zn. 11C178/04, ktorý nadobudol právoplatnosť dňa 20.07.2005, kde mu bolo určené prispievať  na výživu svojho syna XXXXX, XXXXX, sumou vo výške 76,35-€ (2300,-SKK) a na syna XXXXX, XXXXX, sumou vo výške 66,39,-€ (2000,-SKK) mesačne vždy do 15-teho dňa v mesiaci vopred k rukám matky XXXXX, nar. XXXXX, pričom túto svoju vyživovaciu povinnosť voči synovi XXXXX si od apríla roku 2007 až do decembra roku 2012 vrátane plní nepravidelne, pričom v tomto období uhradil oprávnenej XXXXX sumu v celkovej výške 429,-€, rovnako na syna XXXXX si vyživovaciu povinnosť neplní od apríla roku 2007 až do apríla roku 2010 vrátane, kedy syn XXXXX dovŕšil plnoletosť, čím mu na bežnom výživnom vznikol dlh voči XXXXX za výživu XXXXX a XXXXX v celkovej výške 6103,83,-€,

lebo je trestné stíhanie neprípustné podľa § 9 odsek 1 písmeno d (v trestnom stíhaní nemožno pokračovať a musí byť zastavené proti tomu, kto zomrel).

Odôvodnenie:
Vyšetrovateľ OR PZ v Bratislave V v konaní pod ČVS: ORP- 1001/2-OVK-B5-2011 vedie trestné stíhanie pre vyššie uvedený skutok. Obvinenie bolo obvinenému XXXXX vznesené uznesením vyšetrovateľa OR PZ v Bratislave V ČVS: ORP- 1001/2-OVK-B5-2011  zo dňa 7.1.2013.

 Dňa 18.10.2013 predložil vyšetrovateľ PZ prokurátorovi spis na previerku. 

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.
	
	Počas vyšetrovania bolo zistené, že obv. XXXXX zomrel dňa 16.3.2013, čo preukazuje úmrtný list vydaný Matričným úradom mestskej časti XXXXX

	V zmysle ustanovenia § 9 ods. 1 písm. d) Trestného poriadku sa trestné  stíhanie stalo neprípustné, nakoľko ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel. 

	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Trestného poriadku, a preto som rozhodol tak, ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Krajčovič
prokurátor